
KLASA: 024-01/24-01/22                                                     
[bookmark: _Hlk130195137]URBROJ: 2196-8-02-24-01	
Bogdanovci, 17.06.2024. godine

	Na temelju članka 25. stavka 4. Zakona o lokalnoj i područnoj (regionalnoj) samoupravi (Narodne novine  33/01, 60/14, 129/05, 109/07, 36/09, 150/11, 144/12, 123/17, 98/19 i 144/20) i članka 29., a u vezi s člankom 25. Statuta Općine Bogdanovci („Službeni vjesnik“ Vukovarsko-srijemske županije broj 04/21, 21/22), Općinsko vijeće Općine Bogdanovci, na svojoj 42. sjednici održanoj dana 17.06. 2024., donijelo je slijedeću:

O D L U K U 
[bookmark: _Hlk169093778]o podnošenju prijedloga i peticija građana 


Članak 1.

[bookmark: _Hlk93307437]	Odlukom o podnošenju prijedloga i peticija građana Općine Bogdanovci (u daljnjem tekstu: Odluka) uređuje se način podnošenja prijedloga i peticija građana Općine Bogdanovci, način odlučivanja o njima,  kao i druga pitanja u vezi s podnošenjem prijedloga i peticija građana Općine Bogdanovci.

U smislu ove Odluke:
- prijedlog je svaki čitko napisan i potpisan podnesak kojim građani Općine Bogdanovci predlažu Općinskom vijeću donošenje općeg akta ili rješavanje određenog pitanja iz djelokruga Općinskog vijeća, 
- peticija ili predstavka je čitko napisan i potpisan pismeni podnesak kojom građani Općine Bogdanovci traže ostvarenje svojeg prava o pitanjima iz samoupravnog djelokruga Općine Bogdanovci.


Članak 2.

Izrazi koji se upotrebljavaju u ovoj Odluci, a imaju rodno značenje, odnose se na jednak način na muški i ženski rod, bez obzira na to jesu li korišteni u muškom ili ženskom rodu. 



[bookmark: _Hlk118275765]Članak 3.

	Građani Općine Bogdanovci upisani u popis birača Općine Bogdanovci imaju pravo Općinskom vijeću Općine Bogdanovci (u daljnjem tekstu: Općinsko vijeće) predlagati donošenje općeg akta ili rješavanje određenog pitanja iz djelokruga Općinskog vijeća te podnositi peticije o ostvarenjima svojih prava iz djelokruga Općine Bogdanovci (u daljnjem tekstu: Općina), u skladu sa zakonom i Statutom Općine Bogdanovci.

[bookmark: _Hlk93315228][bookmark: _heading=h.1fob9te]O prijedlogu odnosno peticiji koju potpisom podrži najmanje 10% od ukupnog broja birača u Općini Bogdanovci, Općinsko vijeće mora raspravljati te dati odgovor podnositeljima najkasnije u roku od tri mjeseca od zaprimanja prijedloga odnosno peticije.

Članak 4.

	Građani koji ocjene da postoji potreba za podnošenjem prijedloga ili peticije Općinskom vijeću dužni su između sebe odrediti osobu koja će biti koordinator građanske inicijative za prikupljanje potpisa (u daljnjem tekstu: koordinator građanske inicijative). 
Koordinator građanske inicijative će predsjedniku Općinskog vijeća dostaviti potpisani podnesak koji sadrži:
1. obrazloženi prijedlog općeg akta 
2. obrazloženi prijedlog rješavanja određenog pitanje iz djelokruga općinskog vijeća  
3. obrazloženu peticiju kojim se traži rasprava o pitanjima iz samoupravnog djelokruga Općine 
4. rok unutar kojeg će se skupljati potpisi građana, koji ne može biti duži od 15 dana
5. akt o određivanju koordinatora građanske inicijative potvrđen potpisom 10 građana
6. kontakt podatke koordinatora građanske inicijative i njegov OIB.

Podnesak iz stavka 2. ovog članka dostavlja se vlastoručno potpisan putem pošte, neposredno u pisarnicu ili elektroničkim putem potpisan elektroničkim potpisom  na mail opcina-bogdanovci@vu.t-com.hr 
Predsjednik Općinskog vijeća će bez odgode podnesak iz stavka 2. ovog članka dostaviti nadležnom upravnom tijelu za obavljanje poslova u vezi s vođenjem registra birača (dalje u tekstu: nadležno upravno tijelo).

Članak 5.

[bookmark: _Hlk169094303]	Nadležno upravno tijelo dužno je u roku od 3 dana od primitka podneska iz članka 4. ove Odluke rješenjem utvrditi ukupan broj birača Općine Bogdanovci, sa stanjem na dan koji se donosi rješenje. Rješenje o broju birača objavit će se na službenim općinskim web stranicama i dostaviti koordinatoru građanske inicijative.  
	Temeljem Rješenja iz stavka 1. ovog članka  utvrdit će se podatak o 10% birača Općine Bogdanovci.
	Od dana objave rješenja iz stavka 1. ovog članka počinju teći rokovi za prikupljanje potpisa birača. 
Članak 6.

  	Potpisi građana prikupljaju se na propisnom obrascu koji sadrži ime i prezime, prebivalište te osobni identifikacijski broj (OIB) građana koji svojim potpisom podržavaju podnošenje prijedloga odnosno peticiju. 
	Koordinator građanske inicijative prvi je potpisnik na obrascu iz stavka 1. ovog članka.
	Svaka stranica obrasca sadrži jasno formuliran naziv prijedloga odnosno peticije za koju se prikupljaju potpisi. 
	Obrazac iz stavka 1. ovog članka sastavni je dio ove Odluke. 

Članak 7.

	Izjašnjavanje građana o potrebi podnošenja prijedloga ili peticije može se održavati na svakom za to prikladnom mjestu u naseljima Općine Bogdanovci
	Koordinator građanske inicijative dužan je prijaviti mjesta na kojima će se skupljati potpisi građana Policijskoj upravi vukovarsko-srijemskoj pet dana prije početka izjašnjavanja.  

Članak 8.

	Mjesta na kojima će se održavati izjašnjavanje građani moraju biti označena i uočljiva s tim da njihovo označavanje ne smije sadržavati državna obilježja, niti obilježja područne (regionalne) samouprave ili jedinica lokalne samouprave.
	Svako mjesto iz stavka 1. ovoga članka mora imati obrazac definiran člankom 6. ove Odluke i na vidljiv način istaknut tekst prijedloga odnosno peticije.

Članak 9.

Građani koji se izjašnjavaju o potrebi podnošenja prijedloga, peticije upisuju tražene  podatke u prvi slobodni red obrasca i vlastoručno se potpisuju. 
	Građani se mogu izjasniti o potrebi podnošenja istog prijedloga ili peticije samo jednom.

Članak 10.
	
Predlagatelji su dužni u roku od sedam dana od dana isteka roka za prikupljanje potpisa, predsjedniku Općinskog vijeća dostaviti uvezeni obrazac koji sadrži numerirane listove s prikupljenim potpisima.
Obrasci s prikupljenim potpisima se podnose poštom ili neposredno u Jedinstveni upravni odjel općine Bogdanovci.
Obrasci predani izvan roka utvrđenog u stavku 1. ovog članka neće se razmatrati. 

Članak 11.

Predsjednik Općinskog vijeća će osnovati i imenovati Povjerenstvo koje će utvrditi je li prikupljen dovoljan broj pravovaljanih potpisa birača. 

	Predsjednik Općinskog vijeća će u roku od 3 dana od zaprimanja obrasca s potpisima iste dostaviti Povjerenstvu koje će utvrditi je li prikupljen dovoljan broj pravovaljanih potpisa birača, odnosno je li je dostavljeni prijedlog, peticija podnesen u skladu s zakonom i ovom Odlukom.
[bookmark: _Hlk93314664][bookmark: _Hlk168993399] 
Povjerenstvo iz stavka 1. ovoga članka ima predsjednika i četiri člana. Predsjednik i dva člana imenuju se iz reda skupštinske većine, a dva člana iz reda skupštinske manjine.

Članak 12.

	U roku od 15 dana od dana zaprimanja obrasca s potpisima, Povjerenstvo će izraditi izvješće radi utvrđenja zakonskih pretpostavki za ostvarenja prava građana na podnošenje prijedloga, peticije odnosno obveza postupanja Općinskog vijeća po istom.  

	Sastavni dijelovi Izvješća iz stavka 1. ovog članka su:
1. podaci o predlagatelju i organizatoru građanske inicijative 
1. naziv prijedloga odnosno peticije
1. dan predaje obrazaca s prikupljenim potpisima
1. broj prikupljenih potpisa građana 
1. broj pravovaljanih potpisa građana 
1. broj nepravovaljanih potpisa građana
1. nadležnost Općinskog vijeća za odlučivanje o predmetnom pitanju 
1. druge činjenice koje Odbor ocijeni bitnim. 

	Izvješće iz stavka 1. ovog članka dostavlja se koordinatoru građanske inicijative, predsjedniku Općinskog vijeća i načelniku Općine Bogdanovci.

Članak 13.
	
Ukoliko je valjani prijedlog odnosno peticija podržana od propisanog broja građana, Općinsko vijeće mora iste raspravljati i podnositeljima dati odgovor najkasnije u roku od 3 mjeseca od dana dostave obrasca u skladu s člankom 10. ove Odluke.
Na sjednici Općinskog vijeća sazvanoj u skladu sa stavkom 1. ovog članka, Povjerenstvo podnosi Izvješće te predlaže postupanje vezano uz traženje predlagatelja. 
Ukoliko podneseni prijedlog, peticija nisu iz samoupravnog djelokruga Općine te isti nisu podneseni u skladu s zakonom i ovom Odlukom, predsjednik Općinskog vijeća će o istome izvijestiti članove predstavničkog tijela na prvoj redovitoj sjednici Općinskog vijeća  te predlagatelje.

Članak 14.
	
Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

Predsjednica Općinskog vijeća
Anamarija Savić Bajac, bacc.admin.publ.

